Avstraliyadagi G20 sammitida Putinning taomi zaharlanmaganini tekshirish uchun tatib ko‘ruvchilar bo‘lgan — OAV

The Daily Mail anonim manbaga tayanib, Rossiya prezidenti Vladimir Putin Brisbendagi G20 sammiti davomida qo‘llagan xavfsizlik choralari va talablari haqida yozdi.

Maqolada aytilishicha, G20 sammiti davomida Putin Brisbendagi Hilton mehmonxonasida turgan. U uchun keltirilgan taomlar zaharlanmaganini tekshirib ko‘rish uchun ularni avval tatib ko‘rishgan.
Bundan tashqari, ushbu mehmonxonadagi xonalarning 75 foizdan ortig‘i Rossiya yetakchisiga hamrohlik qilgan soqchilar tomonidan band etilgan.
Eslatib o‘tamiz, G20 sammiti 14—16-noyabr kunlari Avstraliyaning Brisben shahrida bo‘lib o‘tdi.